ମଦ ବିରୋଧରେ ତାତିଲେ ମହିଳାଃ ରାସ୍ତାରୋକୋ\nନିଶ୍ଚିନ୍ତକୋଇଲି, ୯।୨(ଡି.ଏନ୍.ଏ.): କଟକ ଜିଲା ନିଶ୍ଚିନ୍ତକୋଇଲି ବ୍ଲକରେ ବଢି ଚାଲିଛି ଚୋରା ମଦ ବ୍ୟବସାୟ। ଏହାକୁ ବିରୋଧ କରିବାକୁ ଅଣ୍ଟା ଭିଡ଼ିଛନ୍ତି ମହିଳା ସଂଗଠନ।\nମଦ ବିରୋଧରେ ତାତିଲେ ମହିଳାଃ ରାସ୍ତାରୋକୋ February 9th, 13:17 PM February 9th, 13:30 PM\nନିଶ୍ଚିନ୍ତକୋଇଲି, ୯।୨(ସ୍ବ.ପ୍ର.): କଟକ ଜିଲା ନିଶ୍ଚିନ୍ତକୋଇଲି ବ୍ଲକରେ ବଢି ଚାଲିଛି ଚୋରା ମଦ ବ୍ୟବସାୟ। ଏହାକୁ ବିରୋଧ କରିବାକୁ ଅଣ୍ଟା ଭିଡ଼ିଛନ୍ତି ମହିଳା ସଂଗଠନ। ଗୁରୁବାର ରାତିରେ ନିଶ୍ଚିନ୍ତକୋଇଲି ଥାନା କୁଳଗାଁଇଶାଳୋଠାରେ ମଦ ବିରୋଧୀ ମହିଳାମାନେ ଜଣେ ଚୋରା ମଦ ବ୍ୟବସାୟୀଙ୍କଠାରୁ ବିପୁଳ ପରିମାଣର ଦେଶୀ ଓ ବିଦେଶୀ ମଦ ଠାବ କରିଥିଲେ। ଏଥି ସହ ତାଙ୍କ ସ୍କୁଟରକୁ ମଧ୍ୟ ଜାଳିଦେଇଥିଲେ। ମାତ୍ର ଅଭିଯୁକ୍ତ ଘଟଣାସ୍ଥଳରୁ ଫେରାର ହୋଇଯାଇଥିଲେ। ଅଭିଯୁକ୍ତଙ୍କୁ ଗିରଫ ଦାବିକରି ଶୁକ୍ରବାର ସକାଳ ୮ଟାରୁ ମହିଳାମାନେ ମଦ ବିରୋଧୀ ଶ୍ଲୋଗାନ ଦେଇ ରାସ୍ତାରୋକୋ କରିଛନ୍ତି। ଘଟଣାସ୍ଥଳରେ ସାଲେପୁର ଏସ୍ଡିପିଓ ପ୍ରଦ୍ୟୁମ୍ନ କୁମାର ଜେନା, ତହସିଲଦାର ଦେବାଶିଷ ପଟ୍ଟନାୟକ, ଥାନା ଅଧିକାରୀ ପ୍ରଦ୍ୟୁମ୍ନ କୁମାର ବେହେରା ପ୍ରମୁଖ ଘଟଣାସ୍ଥଳରେ ପହଞ୍ଚି ମହିଳାମାନଙ୍କୁ ବୁଝାସୁଝା କରିଥିଲେ। ମାତ୍ର ମଦ ମାଫିଆଙ୍କୁ ଗିରଫ କରିବା ପାଇଁ ସେମାନେ ଅଡି ବସିଛନ୍ତି। ବର୍ତ୍ତମାନ ସୁଦ୍ଧା ରାସ୍ତାରୋକୋ ଜାରି ରହିଛି। ପ୍ରକାଶ ଯେ, ଅଭିଯୁକ୍ତଙ୍କୁ ଗିରଫ ଦାବିରେ ତରତଠାରେ କଟିପତା-ଜୟପୁର ରାସ୍ତାକୁ ଗୁରୁବାର ସନ୍ଧ୍ୟା ୭ଟାରୁ ରାତି ୧୦.୩୦ ପର୍ଯ୍ୟନ୍ତ ଅବରୋଧ କରାଯାଇଥିଲା। ପୋଲିସ ମଦ୍ୟ ବେପାରୀକୁ ଗିରଫ କରିବାକୁ ପ୍ରତିଶୃତି ଦେବା ପରେ ରାସ୍ତାରୋକୋ ଉଠିଥିଲା।
